**Chavez** é unha banda estadounidense de math rock formada en 1993 na cidade de Nova York. Tras un período de inactividade, o grupo reformouse no ano 2006. Chavez publicou unicamente dous álbums a mediados dos anos 90 a través do selo Matador Records.

Chavez formouse a partir das cinzas de Wider, e inspirouse no efoque dos pioneiros do math rock Slint e no grupo de post-punk Mission of Burma. Chavez utiliza riffs angulares e asimétricos, e dramáticos cambios de dinámica na súa música. A banda está liderada polo guitarrista Matt Sweeney, que anteriormente fora membro de Skunk e Wider, e tocara con Guided by Voices. O batería James Lo tamén procedía de Wider, e o grupo complétase co guitarrista Clay Tarver (Bullet Lavolta) e o baixista Scott Marshall.

A banda gañou seguidores rapidamente na escena underground de Nova York tras o lanzamento do seu primeiro sinxelo, "Repeat the Ending". O seu álbum de estrea, *Gone Glimmering*, publicouse en 1995 e foi seguido polo EP *Pentagram Ring*. O vídeo musical do tema "Break Up Your Band" emitiuse nun edpisodio da serie da MTV *Beavis and Butt-head*, e a banda xirou con Guided by Voices e Bardo Pond. O segundo álbum de Chavez, *Ride the Fader*, publicouse en 1996 e foi loubado por *Entertainment Weekly* como "un bo espécime de post-metal hard rock sobrio e intelixente".

Chavez nunca se separou oficialmente, pero non editou material novo e só realizou un feixe de concertos entre 1999 e 2006. Nese último ano Matador Records publicou *Better Days Will Haunt You*, un recompilatorio con todo o material de estudio da banda ata ese momento, coa adición de novas voces para o tema "White Jeans". A banda realizou uns poucos con para promocionar o lanzamento, e posteriormente tocou con outros grupos como Pavement e Sonic Youth.

En 2001, durante o período de inactividade de Chavez, o guitarrista Matt Sweeney uniuse ao líder de The Smashing Pumpkins Billy Corgan e ao guitarrista de Slint David Pajo para formar Zwan. Sweeney xuntouse con Will Oldham (baixo o alcume de Bonnie 'Prince' Billy) para lanzar o álbum de 2005 *Superwolf*, ademais de producir e tocar no primeiro álbum de Early Man con Matador, *Closing In*. Sweeney tamén está involucrado na "anti-banda" de Nova York Soldiers of Fortune, que lanzou dous discos a través de Mexican Summer. Clay Tarver dirixiu varios anuncios para televisión, escribiu o guión do filme *Joy Ride*, e posteriormente concerteuse no co-showrunner e produtor executivo da serie de televisión *Silicon Valley*. Matt Sweeney tocou a guitarra no álbum de Johnny Cash *American VI* editado tras a súa morte en 2010, e tamén tocou no álbum e na xira *Post Pop Depression*, de Iggy Pop.

A banda foi elixida para actuar no festival ATP I'll Be Your Mirror organizado por ATP e Portishead en setembro de 2011 en Asbury Park, Nova Jersey.

Discografía
-----------

### Álbums

| Álbum | Ano | Selo |
| --- | --- | --- |
| *Gone Glimmering* | 1995 | Matador Records |
| *Ride the Fader* | 1996 | Matador Records |

Notas
-----

1. 1 2  "Chavez | Biography, Albums, Streaming Links". *AllMusic* (en inglés). Consultado o 2021-05-05.
2. ↑  "Chavez". *Discogs* (en inglés). Consultado o 2021-11-11.
3. ↑  Inc, Nielsen Business Media (1996-10-26). *Billboard* (en inglés). Nielsen Business Media, Inc.
4. ↑  "Chavez". *Trouser Press* (en inglés). Consultado o 2021-11-11.
5. ↑  Ratliff, Ben (1996-07-29). "POP REVIEW;Sounds of Classic Rock Up From the Underground". *The New York Times* (en inglés). ISSN 0362-4331. Consultado o 2021-11-11.
6. ↑  Judge, Mike; Kaplan, Yvette (1996-03-05). "Substitute". Consultado o 2021-11-11.
7. ↑  Smith, Ethan. "Music Review: 'Ride the Fader'". *EW.com* (en inglés). Consultado o 2021-11-11.
8. ↑  "Chavez, Bright Eyes lead this week’s music reviews - VailDaily.com". *web.archive.org*. 2012-03-08. Archived from the original on 08 de marzo de 2012. Consultado o 2021-11-13.
9. ↑  Dolan, Jon. "Better Days Will Haunt You". *EW.com* (en inglés). Consultado o 2021-11-13.
10. ↑  "Matador Friday recap - Las Vegas Weekly". *lasvegasweekly.com*. 2010-10-02. Consultado o 2021-11-11.
11. ↑  "Zwan Songs, Albums, Reviews, Bio & More". *AllMusic* (en inglés). Consultado o 2021-11-13.
12. ↑  "Superwolf - Bonnie "Prince" Billy, Matt Sweeney". *AllMusic* (en inglés). Consultado o 2021-11-13.
13. ↑  Begrand, Adrien (2005-11-08). "Early Man: Closing In, PopMatters". *PopMatters* (en inglés). Consultado o 2021-11-13.
14. ↑  "Early Risers, by Soldiers Of Fortune". *Soldiers Of Fortune* (en inglés). Consultado o 2021-11-13.
15. ↑  Andreeva, Nellie (2017-04-06). "‘Silicon Valley’: Clay Tarver Elevated To Co-Showrunner On HBO Comedy Series". *Deadline* (en inglés). Consultado o 2021-11-13.
16. ↑  "Clay Tarver". *IMDb*. Consultado o 2021-11-13.
17. ↑  "Matt Sweeney | Credits". *AllMusic* (en inglés). Consultado o 2021-11-13.
18. ↑  "ATP America presents I'll Be Your Mirror curated by Portishead & ATP". *All Tomorrow's Parties* (en inglés). Consultado o 2021-11-13.

|  |  |
| --- | --- |
| Control de autoridades | 
* Wd: Q2961731
* WorldCat
* VIAF: 137996087
* AllMusic: mn0000085833
* Discogs: 198676
* IMDb: nm3486051
* ISNI: 0000 0000 9386 9944
* LCCN: no2007031605
* MusicBrainz: ID
* Songkick: 814514

 |